Mateo Sušić

Mateo Sušić  (rođen 18. novembra 1990) bosanskohercegovački je nogometaš i povremeni reprezentativac Bosne i Hercegovine. Trenutno nastupa za moldavski klub FC Sheriff na poziciji desnog beka ili desnog veznog.

Klupska karijera
Mateo Sušić je u HŠK Zrinjski Mostar došao 2008. godine iz čitlučkog Brotnja, a igrao je i za juniore i prvu ekipu. Tadašnji trener Zrinjskog, Dragan Jović, koristio ga je nerijetko, što potvrđuje podatak da je Sušić u svim takmičenjima upisao samo 22 nastupa u dvije godine za prvi tim.

 NK Istra 1961 
U julu 2010. godine, Sušić prelazi u hrvatski klub NK Istra 1961. Svoj prvi nastup za Istu bilježi u sklopu prve lige Hrvatske krajem augusta 2010. godine u meču protiv ekipe Lokomotive, koji okončava remijem 2-2. Svoj prvi gol za Istru postiže u pobijedi 1-0 protiv ekipe Karlovca u oktobru 2010. godine, u sklopu prvenstva. Do kraja sezone postiže dva gola na 19 odigranih utakmica.

 FC Energie Cottbus 
U julu 2013. godine, Sušić za 200 hiljada eura prelazi u njemački klub FC Energie Cottbus, koji je u to vrijeme nastupao u drugoj ligi Njemačke. Prvi nastup bilježi u remiju 2-2 protiv ekipe SV Sandhausen polovinom augusta 2013. godine. Do kraja sezone bilježi samo 8 nastupa u svim takmičenjima, a razlog tome je i povreda tibule zbog koje je pauzirao par mjeseci.

 CFR Cluj 
Nakon godinu dana u Cottbusu i oporavka od teške povrede, Sušić u julu 2014. godine prelazi u rumunski klub CFR Cluj. Prvi nastup za Cluj upisuje u remiju 0-0 protiv ekipe FK Jagodine krajem jula 2014. godine, u sklopu kvalifikacija za UEFA Europa ligu. Tokom sezone biva prvi izbor na poziciji desnog beka, te polusezonu okončava sa ukupno 22 nastupa u svim takmičenjima.

 FC Sheriff 
Već u januaru 2015. godine, Sušić odlazi iz Cluja i stavlja potpis na ugovor sa moldavskom ekipom FC Sheriff. Svoj debi za novi klub ostvaruje krajem februara 2015. godine u porazu Sheriffa od ekipe Zaria Balti u sklopu prve lige Moldavije. Polusezonu okončava sa 11 odigranih utakmica. Svoj prvi gol postiže polovinom oktobra 2015. godine protiv ekipe FC Petrocuba, a meč Sheriff pobijeđuje rezultatom 3-0. Do kraja sezone Sušić bilježi 28 nastupa i postiže jedan gol na svim takmičenjima.

 Reprezentacija 
Sušić je odigrao sedam utakmica za U21 reprezentaciju Bosne i Hercegovine. Svoj prvi meč za seniorsku reprezentaciju BIH odigrao je u martu 2016. godine na prijateljskoj utakmici protiv Luksemburga, kada BIH dobiva rezultatom 3-0. Na toj utakmici Sušić bilježi i jednu asistenciju.

U junu 2016. godine, Sušić je pozvan da nastupi za reprezentaciju BIH na revijalnom Kirin kupu u Japanu. Zabilježio je dva nastupa za BIH u polufinalu i finalu protiv selekcija Danske i Japana. BIH je u finalu dobila Japan rezultatom 2-1 i osvojla trofej.

 Statistika 

 Klubovi 
Ažurirano: 27. august 2016.
KlubSezonaLigaKupOstaloUEFAUkupnoDivizijaNastupiGoloviNastupiGoloviNastupiGoloviNastupiGoloviNastupiGoloviHŠK Zrinjski2008/09.Premijer Liga BIH11000 -201302009/10.Premijer Liga BIH25000 -20270Ukupno36000-40400NK Istra2010/11.1. HNL19200 -001922011/12.1. HNL26200 - -2622012/13.1. HNL27000 - -270Ukupno72400-00724FC Energie2013/14.2. Bundesliga8000 - -80CFR Cluj2014/15.Liga 116020 -40220Ukupno24020-40300FC Sheriff2014/15.Divizia Nationala11000 - -1102015/16.Divizia Nationala2510010202812016/17.Divizia Nationala4100102071Ukupno402002040462Karijera ukupno172620201201886

 Reprezentacija 
Ažurirano: 27. august 2016.

Nastupi za reprezentaciju
ReprezentacijaGodinaNastupiGoloviBosna i Hercegovina2016.40Ukupno40

 Reference 

Kategorija:Rođeni 1990.
Kategorija:Živi ljudi
Kategorija:Biografije, Mostar
Kategorija:Bosanskohercegovački nogometaši
Kategorija:Nogometaši Istre 1961
Kategorija:Nogometaši APOEL-a
Kategorija:Nogometaši Zrinjskog
Kategorija:Bosanskohercegovački sportisti 21. vijeka